Príloha č. 1 súťažných podkladov

**Opis predmetu zákazky**

 „**Teleskopický obušok s puzdrom-III.“**

**Všeobecné vymedzenie predmetu zákazky**

**Teleskopický obušok s puzdrom**

Predpokladané množstvo : 16 000 kusov

 **Spoločný slovník obstarávania (CPV):** 35113300-2 bezpečnostné zariadenia

 Predmetom tejto zákazky je dodávka Teleskopických obuškov s puzdrom, vrátane obalu a dopravy na miesto

 plnenia:

Ústredný sklad Ministerstva vnútra Slovenskej republiky

Príboj 560

976 13 Slovenská Ľupča.

1. **Opis predmetu zákazky**

Teleskopický obušok sa skladá z troch do seba zasunutých oceľových kalených trubiek. Prudkým švihnutím zápästia sa obušok otvorí do plnej dĺžky a jeho časti sa automaticky spevnia pomocou tzv. frikčnej aretácie. Je vybavený gumovou protišmykovou rukoväťou. Zloženie obušku je vykonané tlačidlom na konci rukoväte zatlačením na jeho špičku. Povrchová úprava kovových častí musí byť odolná proti oderom, vo vyhotovení čierny nikel-zinok.

Doba poskytovanej záruky minimálne 2 roky

Konštrukčné a materiálové vyhotovenie obušku musí umožniť jeho použitie v rozmedzí

teplôt od –20 °C do +60 °C.

1. **Technické požiadavky na obušok**

 Celková dĺžka obušku:

- v zloženom stave 210-230 mm

- v rozloženom stave 505-535 mm

- hmotnosť bez puzdra min. 440 g, max. 550 g

- rukoväť gumová s vonkajším priemerom max. 28 mm

- materiál oceľové trubky ťahané za studena

- technická úprava kalenie

- materiál rukoväte guma s protišmykovým hrubým dezénom

- povrchová úprava nikel-zinok, čierna farba

1. **Príslušenstvo** :

Súčasťou dodávky musí byť aj čierne nylonové puzdro s plastovou výstuhou s možnosťou jeho uchytenia na MOLLE systém ako aj na opasok o šírke 50 mm. Puzdro musí obsahovať systém na pootočenie puzdra na opasku smerom dopredu a dozadu (napr. kvôli umožneniu pohodlného sedenia vo vozidle) a musí umožňovať vytiahnutie obušku z puzdra jednou rukou.

**Každý teleskopický obušok musí byť označený jednoznačným identifikačným výrobným číslom.**

 *ĎALŠIE INFORMÁCIE PRE UCHÁDZAČOV*

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentnými výrobkami, ktoré budú mať rovnaké alebo lepšie požadované kvalitatívne, rozmerové a účelové vlastnosti ako požadovaný predmet zákazky.